Diari Oficial de la Generalitat Valenciana


Sumari del DOGV 9593, del 11-05-2023 (2023/4773)

RESOLUCIÓ de 27 d'abril de 2023, del director general de Medi Natural i d'Avaluació Ambiental, per la qual s'actualitza l'accés regulat a la Cova Tallada, Parc Natural del Montgó, establit en l'Ordre 7/2020, de 9 de març, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les condicions d'accés a la Cova Tallada, Parc Natural del Montgó.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9593

Data del DOGV
:   11-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4773


Data del document
:   27-04-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 27 d'abril de 2023, del director general de Medi Natural i d'Avaluació Ambiental, per la qual s'actualitza l'accés regulat a la Cova Tallada, Parc Natural del Montgó, establit en l'Ordre 7/2020, de 9 de març, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les condicions d'accés a la Cova Tallada, Parc Natural del Montgó. [2023/4773]  
  
La Cova Tallada és una antiga pedrera de pedra tosca inclosa en el Parc Natural del Montgó i protegida per diverses figures atenent a les seues excepcionals característiques ambientals i paisatgístiques. A causa de la limitada capacitat d'acollida de la cova, es va considerar oportú, a proposta de la Junta Rectora del Parc Natural del Montgó, certes mesures de control per al període comprés entre el 15 de juny i el 30 de setembre, així com l'ordenació específica de les visites.  
La possibilitat de limitar l'accés i trànsit públics tant per terra com per mar està establida en l'article 66 del Pla d'Ordenació dels Recursos Naturals del Montgó, aprovat mitjançant el Decret 180/2002, de 5 de novembre, del Govern Valencià; igualment, l'article 62.3 del Pla Rector d'Ús i Gestió del Parc Natural del Montgó aborden els usos permesos de les zones d'ús restringit, zona en la qual es troba la Cova Tallada.  
  
Mitjançant l'Ordre 7/2020, de 9 de març de 2020, de la Conselleria d'Agricultura, Desenvolupament Rural, Emergència Climàtica i Transició Ecològica, s'estableixen les condicions d'accés a la Cova Tallada. En l'article 3.3 de l'Ordre 7/2020 es disposa l'ordenació específica de les visites que podrà ser modificada anualment mitjançant una resolució de la direcció general competent en matèria d'espais naturals protegits.  
  
El punt 4 de la Convocatòria de la Junta Rectora d'11 de novembre de 2022 del Parc Natural del Montgó «Regulació Cova Tallada. Modificació assignació visitants», i es va acordar permetre a la direcció del parc natural presentar una proposta per l'augment de visites a les Empreses de Turisme Actiu a la Cova Tallada.  
La direcció del parc natural es va reunir en les Empreses de Turisme Actiu, el 15 de desembre de 2022, per comunicar-les la possibilitat d'incrementar les visites diàries a la Cova Tallada, perquè hi presentaren les seues propostes per tal de traslladar-les a la Comissió d'Ús Públic del Parc Natural del Montgó.  
La Comissió d'Ús Públic, celebrada el 12 de gener de 2023, va tractar, entre altres assumptes «Cova Tallada. Balanç de la campanya estiu 2022. Proposta canvi assignació de visites», de les diferents propostes realitzades per les Empreses de Turisme Actiu i l'aportada des de la mateixa direcció del parc natural, la Comissió va elegir la proposta presenta per la direcció del parc natural.  
Per tant, i d'acord al punt 4 de la convocatòria de la Junta Rectora del Parc Natural del Montgó, celebrada l'11 de novembre de 2022, i a la convocatòria de la Comissió d'Ús Públic del Parc Natural del Montgó, publicada el 12 de gener de 2023, i vist l'informe del Servei de Gestió d'Espais protegits, es considera necessari actualitzar el nombre de visites a les Empreses de Turisme Actiu sense afectar negativament a les visites que hi accedeixen amb reserva individual, tal com regula l'article 3 de la precitada Ordre 7/2020, de 9 de març.  
Per altra part, la Resolució d'1 de març de 2022, del director general de Medi Natural i d'Avaluació Ambiental, per la qual s'actualitza el període d'accés regulat a la Cova Tallada, Parc Natural del Montgó, establit en l'Ordre 7/2020, de 9 de març de la Conselleria d'Agricultura, Desenvolupament Rural, Emergència Climàtica i Transició Ecològica en el punt primer estableix que els nous períodes amb la regulació de l'accés a la Cova Tallada, segons s'estableix en l'Ordre 7/2020, de 9 de març, de la Conselleria d'Agricultura, Desenvolupament Rural, Emergència Climàtica i Transició Ecològica, correspondran a les dates següents:  
- Període comprés entre el 15 de juny i el 15 d'octubre, ambdós inclosos.  
- Període comprés entre el dissabte vespra de Diumenge de Rams i el dilluns de Sant Vicent, ambdós inclosos.  
- Període comprés entre el 28 d'abril i el 5 de maig, ambdós inclosos  
Quan en realitat es tracta d'un únic període anual amb diferents trams de dates concretes Setmana Santa, l'1 de maig i època estival fins al 9 d'octubre.  
Per tot això, de conformitat amb l'article 3.3 de l'Ordre 7/2020, de 9 de març; d'acord amb les competències atribuïdes a aquesta direcció general pel Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i pel Decret 176/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, resolc:  
  
Primer  
El nou nombre de visites assignades a les Empreses de Turisme Actiu amb la regulació d'accés a la Cova Tallada establit en l'Ordre 7/2020, de 9 de març de 2020, de la Conselleria d'Agricultura, Desenvolupament Rural, Emergència Climàtica i Transició Ecològica correspondran a les dates següents:  
Segon  
El període anual amb la regulació de l'accés a la Cova Tallada, segons s'estableix en l'Ordre 7/2020, de 9 de març, de la Conselleria d'Agricultura, Desenvolupament Rural, Emergència Climàtica i Transició Ecològica, correspondrà a les dates següents:  
- Compresa entre el dissabte vespra de Diumenge de Rams i el dilluns de Sant Vicent, ambdós inclosos.  
- Compresa entre el 28 d'abril i el 5 de maig, ambdós inclosos.  
  
- Compresa entre el 15 de juny i el 15 d'octubre, ambdós inclosos.  
  
  
Tercer  
Aquesta resolució mantindrà la seua vigència fins que deixen de concórrer les condicions que l'han promoguda i la Junta Rectora del Parc Natural del Montgó així ho considere.  
  
Contra aquesta resolució, que no posa fi a la via administrativa, pot interposar-se, en el termini d'un mes a comptar des de l'endemà de la seua publicació, un recurs d'alçada davant del titular de la Secretaria Autonòmica d'Emergència Climàtica i Transició Ecològica, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 27 d'abril de 2023.- El director general de Medi Natural i d'Avaluació Ambiental: Julio Ramón Gómez Vivo.